**Egyek Nagyközség Önkormányzat Képviselő-testületének 8/2019. (II.14.) rendelete**

**a helyi közművelődési feladatok ellátásáról**

 Hatályos: 2021. 12. 01

Egyek Nagyközség Önkormányzatának Képviselő-testülete a muzeális intézményekről, a nyilvános könyvtári ellátásról és a közművelődésről szóló [1997. évi CXL. törvény 83/A. § (1) bekezdés](https://njt.hu/jogszabaly/1997-140-00-00#SZ83A@BE1)ben kapott felhatalmazás alapján, a 73. § (2) bekezdésben, a 76. § (1)- (2) bekezdésben és a 77. § (1) bekezdésében, Magyarország helyi önkormányzatairól szóló [2011. évi CLXXXIX. törvény 13. § (1) bekezdés 7. pont](https://njt.hu/jogszabaly/2011-189-00-00#SZ13@BE1@PO7)jában meghatározott feladatkörében eljárva a következőket rendeli el:

**1. §1**

**2. §** (1) Az önkormányzat a település minden lakosának biztosítja a kultúrához való hozzáférés jogát és lehetőségét.

(2) Az önkormányzat adottságainak figyelembevételével megszervezi a közművelődési alapszolgáltatásokat, melyek:

a) a művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,

b)2 *a közösségi és társadalmi részvétel fejlesztése: ennek keretében* *gyermek és ifjúsági korosztály számára családi napok szervezése, életkori sajátosságnak megfelelő rendezvények szervezése..*

c)3 *az egész életre kiterjedő tanulás feltételeinek biztosítása*

(3) A közművelődési alapszolgáltatások megszervezésének keretében biztosítja:

a) a művelődő közösségek rendszeres és alkalomszerű művelődési, vagy közösségi tevékenysége végzésének helyszínét,

b) a művelődő közösségek számára bemutatkozási lehetőségeket teremt.

(4) Az önkormányzat biztosítja a nyilvános könyvtári ellátás jogszabályban rögzített rendszerének működtetését, alapkövetelményeit és meghatározza a működtetés alapfeladatait.

**3. §** (1) Egyek Nagyközség Önkormányzata a helyi közművelődési tevékenységek keretében az alábbi feladatokat támogatja:

a) Az iskolarendszeren kívüli öntevékeny, önképző, szakképző tanfolyamok, mentális kultúrák, önismeretet növelő, életminőséget és életesélyt javító, képességfejlesztő, felnőttoktatási lehetőségek támogatása, a humán erőforrás fejlesztése.

b) Egyek környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása.

c) A helyismereti, az egyeki környezet-, természetvédő mozgalmak támogatása, lokálpatriotizmus erősítése.

d) A település helytörténetét bemutató, a kulturális hagyományokat felelevenítő, a helyi művészeti értékekre figyelmet felhívó rendezvények megszervezése.

e) Helytörténeti gyűjtemény létrehozása.

f) Az egyetemes, nemzeti és más kisebbségi kultúra értékeinek megismertetése, a megértés, a befogadás elősegítése, az ünnepek kultúrájának gondozása.

g)4 *Egyeken élő nemzetiség kulturális tevékenységének támogatása*

h) A településen élő lakosság számára színházi előadások, hangversenyek, képzőművészeti kiállítások, filmvetítések, irodalmi estek, könyv- és folyóirat olvasási lehetőségek folyamatos biztosítása.

i) A nemzeti, kisebbségi, világi- és egyházi ünnepek, évfordulók közismertté tétele, a rendezvények támogatása, élményszerűségük növelése a közművelődés eszközeivel.

j) Az ismeretterjesztő és ismeretszerző rendszeres művelődési közösségek tevékenységeinek támogatása.

k) Amatőr művészeti körök, műhelyek, alkotótáborok működésének segítése.

l) A helyi társadalom kapcsolatrendszerének közösségi életének érdekérvényesítésének segítése a közművelődés eszközrendszerével.

m) A civil szervezetek közismeretségének elősegítése.

n) A közművelődési tevékenységet is végző lakossági önszerveződő közösségek támogatása. A különböző kultúrák közötti kapcsolatok kiépítésének és fenntartásának segítése.

o) A szomszéd és más népek, testvértelepülések kultúráinak megismertetése községünk lakosaival, bemutatkozásunk a testvérközségben (Kispereg, Radzyn Podlasky).

p) Az idegenforgalom, turizmus keretében a településre látogatók számára Egyek kulturális hagyományainak és értékeinek bemutatása.

q) A szabadidő kulturális célú eltöltéséhez, a szórakozási igényekhez feltételek biztosítása. Az e rendeletben meghatározott közművelődési feladatok megvalósulásának elősegítéséhez a helyi médiák támogatása.

r) A lakosság részére fénymásolás és egyéb sokszorosítási lehetőség kínálata, számítógép, Internet hozzáférési lehetőség biztosítása. Sajtótermékek, zenei dokumentumok megtekintésének elősegítése

**4. §** (1) Az önkormányzat a rendelet [2. §](https://or.njt.hu/eli/728515/r/2019/8#SZ2.)-[3. §](https://or.njt.hu/eli/728515/r/2019/8#SZ3.) ában foglaltak folyamatos ellátása érdekében többfunkciós közművelődési intézményként működteti a Tárkányi Béla Könyvtár és Művelődési Házat.

(2)5

(3)6

(4)7

**5. §8**

**6. §** Az önkormányzat a közművelődési feladatainak ellátása során együttműködik:

a) a településen működő művészeti, hagyományőrző, hagyományápoló, kulturális tevékenységet végző szervezetekkel, személyekkel,

b) Egyházakkal,

c) Oktatási, nevelési intézményekkel,

d) Egyeki Roma Nemzetiségi Önkormányzattal,

e) Civil szervezetekkel, alapítványokkal,

f) Testvértelepülésekkel

**7. §** (1) Ez a rendelet 2019. március 1. napján lép hatályba.

(2) Hatálybalépésével egyidejűleg hatályát veszti Egyek Nagyközség Önkormányzat Képviselő-testületének a helyi közművelődési tevékenység támogatásáról szóló [29/2007. (XI.29.) önkormányzati rendelet](https://or.njt.hu/onkormanyzati-rendelet/2007-29-SP-1581)e.