**Egyek Nagyközség Önkormányzata Képviselő-testületének /2025. (III. 27.) önkormányzati rendelete**

**a Képviselő-testület Szervezeti és Működési Szabályzatáról szóló 27/2019.(XI.28.) önkormányzati rendeletének módosításáról**

[1] Egyek Nagyközség Önkormányzatának Képviselő-testülete Magyarország Alaptörvényének 32. cikk (2) bekezdésében foglalt eredeti jogalkotói hatáskörében,

[2] az Alaptörvény 32. cikk (1) bekezdésének d) pontjában meghatározott, és a Magyarország helyi önkormányzatairól szóló, 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:

**1. §**

A Képviselő-testület Szervezeti és Működési Szabályzatáról szóló 27/2019. (XI.28.) önkormányzati rendelet 2. melléklete helyébe az 1. melléklet lép.

**2. §**

Ez a rendelet 2025. április 1-jén lép hatályba.

Egyek, 2025. március 27.

|  |  |
| --- | --- |
| Dr. Miluczky Attila  polgármester | Csepreginé Kocsis Nóra  jegyző |

A rendelet kihirdetve: 2025.03.27.

|  |  |
| --- | --- |
|  | Csepreginé Kocsis Nóra  jegyző |

1. melléklet az …/2025. (III. 27.) önkormányzati rendelethez

„2*. melléklet*

**Az önkormányzat hatáskörének átruházása**

A Képviselő-testület hatáskörének gyakorlását a következő ügyekben átruházza:

**Polgármesterre:**

1. Elrendeli a köztemetést,
2. Engedélyezi a közterület használatot,
3. Dönt a rendkívüli települési támogatás keretén belül megállapítható krízis támogatás oda ítéléséről,
4. Gyakorolja az Mt. hatálya alá tartozó munkavállalók fölött a munkáltatói jogokat, valamint az egyéb munkáltatói jogokat a tanyagondnok vonatkozásában,
5. Dönt az önkormányzati lakások és helyiségek bérbeadásáról,
6. Dönthet 1000 ezer Ft értékhatárig a szerződések megkötéséről, amennyiben van a feladatra elkülönített összeg,
7. Dönt a tanyabusz használatáról, használatba adásáról
8. Dönt az önkormányzati tulajdonban lévő fák kivágásáról
9. Tulajdonosi hozzájárulások, nyilatkozatok megadása hatósági eljárásokhoz
10. Dönt a 100.000.-Ft. alatti behajthatatlan követelésekről való lemondásról
11. Önkormányzati delegáció külföldi utazásáról való döntés, utazás céljának, delegáció számának, résztvevő személyek, meghatározása.
12. Dönt az önkormányzat tulajdonában lévő utak szegélyén található fasorok, fás területek bérbeadásáról.
13. Dönt a Szociális Rendeletben szereplő támogatások odaítéléséről (temetési kölcsön, rendkívüli települési támogatás, krízis támogatás, szennyvíz támogatás, gyógyszer támogatás, szociális ösztöndíj, tartósan beteg gyermekek és szépkorúak támogatása)
14. Dönt a nyári gyermekétkeztetés és a közfoglalkoztatásra irányuló pályázatok benyújtásáról amennyiben azok 100%-os támogatottságot élveznek, illetve, ha önerő szükséges annak összegét az aktuális éves költségvetés tartalmazza
15. Dönt a Bursa Hungarica ösztöndíj kérelmekben
16. Elrendeli a jogtalanul felvett támogatás visszafizetését
17. Dönt az általános iskolai oktatást és óvodai nevelést nem Egyeken igénybe vevők bérlettámogatásáról
18. Dönt az 1.000.000 Ft egyedi nettó értékhatárt el nem érő ingóvagyon értékesítéséről
19. Dönt az önkormányzat tulajdonában lévő anyagok, eszközök bérleti díjának mértékéről és bérbe adásáról
20. Az önkormányzat által az ingatlan nyilvántartásba bejegyzett jelzálogjog valamin elidegenítési és terhelési tilalom törlésére irányuló törlési engedély kiadása, melyről utólag köteles a Képviselő-testületet tájékoztatni

**Pénzügyi és Ügyrendi Bizottságra:**

1. Dönthet 1 000 ezer Ft értékhatártól 5 000 ezer Ft értékhatárig a szerződések megkötéséről, amennyiben van a feladatra elkülönített összeg
2. A képviselő-testület átruházott jogkörében gyakorolja a polgármester tekintetében az egyéb munkáltatói jogokat:
   1. külföldi kiküldetés engedélyezése (max: 5 nap)
   2. belföldi kiküldetés engedélyezése (max: 3 nap)
   3. szabadságolás

**~~A Tisza-tavi Régió Hulladéklerakóit Rekultiváló Egycélú Önkormányzati Társulásra:~~**

1. ~~A betelt hulladéklerakók felülvizsgálatot követő lezárása, területének újrahasznosítására alkalmassá tétele, természeti környezetbe illesztése (rekultivációja), utógondozása, és monitoring rendszer üzemeltetési feladatainak ellátása.~~
2. ~~A Társulás tagjai a Társulás, mint helyi önkormányzati költségvetési szerv vezetőjének kinevezési jogkörét a társulási tanácsra ruházzák át.~~